Oficialusis leidinys L 239 , 22/09/2000 p. 0442 - 0443



Vykdomojo komiteto Sprendimas 1997 m. spalio 7 d. dėl SIS plėtojimo (SCH/Com-ex (97) 24) VYKDOMASIS KOMITETAS, atsižvelgdamas į Konvencijos dėl Šengeno susitarimo įgyvendinimo 132 straipsnį, atsižvelgdamas į minėtos Konvencijos 92 straipsnio 3 dalį, kadangi SIS tvarkomasis komitetas atliko analizę (dokumentas SCH/OR.SIS (97) 146 rev. 2), NUSPRENDĖ: SIS II reikalingi darbai bus atliekami kartu diegiant priemones, skirtas atnaujinti C.SIS dešimčiai valstybių. Tačiau bus rengiamasi naudoti ją penkiolikai valstybių, kad būtų galima integruoti Šiaurės valstybes tuojau po to, kai tik pagal naująją programą SIS bus nusistovėjusi dešimčiai valstybių. Šiaurės valstybės turėtų būti kiek įmanoma greičiau integruotos 2000 metais. Įgyvendinant turėtų būti laikomasi šių nuostatų: 1. Lygiagretus SIS I ir SIS II plėtojimas jokiu būdu nesumenkins SIS II kūrimo kaip strateginio tikslo. Tik SIS II leis patenkinti tam tikrus esminius naudojimo reikalavimus. 2. Šio tikslo turėtų būti siekiama Prancūzijos, kaip sutartį sudarančios šalies, nustatyta riboto konkurso tvarka. 3. Lygiagretus SIS I ir SIS II plėtojimas reiškia, kad visoms valstybėms teks nutarti skirti didesnius lėšų ir darbo jėgos išteklius. Viena, 1997 m. spalio 7 d. Pirmininkas K. Schlögl -------------------------------------------------- SCH/OR.SIS (97)146 Rev. 2 Dalykas: SIS plėtojimas 1. PWP ir Tvarkomojo komiteto parengtas raštas dėl tolesnio SIS plėtojimo (SCH/OR.SIS (97) 105 rev.) 1997 m. birželio 23 d. buvo pateiktas Centrinės grupės posėdyje. Šiame posėdyje nebuvo pasiektas visuotinis susitarimas, ką daryti toliau. 2. 1997 m. liepos 8 d. posėdyje Tvarkomasis komitetas suteikė PWP įgaliojimus techniniu požiūriu dar kartą išanalizuoti svarstytinus scenarijus ir parengti reikalavimų bei išlaidų apžvalgą. 3. Intensyviai padirbėjusi vasaros mėnesiais, PWP, atsižvelgdama į Šiaurės valstybių dalyvavimą SIS (SCH/OR.SIS (97) 425 rev.), parengė kaip priedą pridedamą raštą SCH/OR.SIS (97) 425 rev. dėl galimybės toliau techniškai plėtoti tobulinti esamą sistemą. Darbo metu, ypač diskutuojant su konsorciumu, paaiškėjo, kad reikia skubiai priimti sprendimą dėl tolesnio SIS plėtojimo. Jeigu sistema nebus patobulinta pakeitus techninę ir programinę įrangą, ji tikriausiai negalės būti priderinta prie naujo tūkstantmečio datos pasikeitimo. Kaip teigiama oficialiuose konsorciumo pareiškimuose, negalima duoti garantijos, kad dėl esamos sistemos kylančios problemos gali būti išspręstos. Be to, konsorciumas yra tos nuomonės, kad pakeitimams nebūtų taikomos esamos eksploatacijos sutartys. 4. Dėl techninių veiksnių iki naujo tūkstantmečio Šiaurės valstybių nebus galima integruoti. Išnagrinėjęs PWP tyrimą, Tvarkomasis komitetas Centrinei grupei rekomenduoja: Nedelsiant priimti sprendimą dėl toliau apibūdinto tolesnio darbo tvarkos ir, atsižvelgiant į padėtį, susiklosčiusią priimant sprendimus Vykdomojo komiteto lygmeniu, pateikti šį klausimą Vykdomajam komitetui, kad toliau jis priimtų savo sprendimą. SIS II reikalingi darbai bus atliekami kartu diegiant priemones, skirtas atnaujinti C.SIS dešimčiai valstybių. Tačiau bus rengiamasi naudoti ją penkiolikai valstybių, kad būtų galima integruoti Šiaurės valstybes tuojau po to, kai tik pagal naująją programą SIS bus nusistovėjusi dešimčiai valstybių. Šiaurės valstybės turėtų būti integruotos kiek įmanoma greičiau 2000 metais. Dėl to projektas, kuriuo siekiama atnaujinti ir išplėsti SIS, bus vykdomas dviem etapais. Pirmasis etapas apims techninės įrangos ir techninių specifikacijų rengimą 15 valstybių sistemai ir įdiegimą 10 valstybių. Antrasis etapas apims Šiaurės valstybių integraciją. Diegiant turėtų būti atsižvelgiama į šias nuostatas: 1. Lygiagretus SIS I ir SIS II plėtojimas jokiu būdu nesumenkins SIS II kūrimo kaip strateginio tikslo. Tik SIS II leis patenkinti tam tikrus esminius SIS naudojimui keliamus reikalavimus. (Funkcinė SIS taikymo sritis po atnaujinimo liks ta pati). 2. Tvarkomasis komitetas mano, jog vienintelis būdas užtikrinti, kad šis scenarijus bus realizuotas, yra ribota paraiškų konkurso procedūra. Pagal Šengeno konvencijos 92 straipsnio 3 dalį atlikti šią procedūrą turi imtis Prancūzija. 3. Lygiagrečiam SIS I ir SIS II plėtojimui reikia, kad visos valstybės būtų pasirengusios ir pasiryžusios skirti reikalingus lėšų ir darbo jėgos išteklius. SIS.I atnaujinimo išlaidų dydis yra maždaug 16 milijonų FRF (neskaitant nacionalinių Šengeno informacinių sistemų pritaikymo išlaidų). Tvarkomasis komitetas pabrėžia, jog bet koks delsimas priimti sprendimą bus susijęs su rizika, kad sistema po 2000 m. sausio 1 d. negalės veikti. --------------------------------------------------